Priekšlikums Padomes regula, ar ko groza Regulu (EK) Nr. 533/2004 par Eiropas partnerību izveidošanu atbilstīgi stabilizācijas un asociācijas procesam /* COM/2007/0662 galīgā redakcija - CNS 2007/0239 */





[pic] | EIROPAS KOPIENU KOMISIJA | Briselē, 6.11.2007 COM(2007) 662 galīgā redakcija 2007/0239 (CNS) Priekšlikums PADOMES REGULA, ar ko groza Regulu (EK) Nr. 533/2004 par Eiropas partnerību izveidošanu atbilstīgi stabilizācijas un asociācijas procesam (iesniegusi Komisija) PASKAIDROJUMA RAKSTS Eiropadome 2005. gada 15. un 16. decembra sanāksmē nolēma piešķirt kandidātvalsts statusu Bijušajai Dienvidslāvijas Maķedonijas Republikai. Tādēļ tās bijušās Dienvidslāvijas Maķedonijas Republikas partnerības nosaukums, kura izveidota, balstoties uz Padomes Regulu (EK) Nr. 533/2004, ir jāmaina no „Eiropas partnerība” uz „Pievienošanās partnerība”, lai to saskaņotu ar divu citu kandidātvalstu – Horvātijas un Turcijas – partnerību nosaukumiem. Lai partnerību instrumentu darītu saprotamāku, ir lietderīgi, ka partnerības ar tām valstīm, kuras pašlaik ir vienā un tajā pašā pievienošanās procesa statusā, sauc vienādi. Tas atbilst formulējumam 2005. gada stratēģijas dokumentā par paplašināšanos. Priekšlikumā ir iekļauts arī grozījums, lai ņemtu vērā Melnkalnes neatkarību. Komisija tādēļ aicina Padomi pieņemt pievienoto regulas priekšlikumu. 2007/0239 (CNS) Priekšlikums PADOMES REGULA, ar ko groza Regulu (EK) Nr. 533/2004 par Eiropas partnerību izveidošanu atbilstīgi stabilizācijas un asociācijas procesam EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 181.a panta 2. punktu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā: (1) Padomes 2004. gada 22. marta Regulā (EK) Nr. 533/2004 par Eiropas partnerību izveidošanu atbilstīgi stabilizācijas un asociācijas procesam[3] ar jaunākajiem grozījumiem ir paredzēts Eiropas partnerības dibināt attiecībā uz visām Rietumbalkānu valstīm. (2) Eiropadome 2005. gada decembra sanāksmē Briselē nolēma, ka Bijusī Dienvidslāvijas Maķedonijas Republika ir atzīstama par kandidātvalsti dalībai Eiropas Savienībā. (3) Tādēļ ir lietderīgi paredzēt, ka attiecībās ar Bijušo Dienvidslāvijas Maķedonijas Republiku Eiropas Savienība īsteno pievienošanās partnerību, nevis Eiropas partnerību, un attiecīgi grozīt Regulu (EK) Nr. 533/2004. (4) Serbijas un Melnkalnes valstu savienība vairs nepastāv. Tāpēc ir lietderīgi grozīt regulu, lai ņemtu vērā to, ka Serbija, kā arī Melnkalne, tagad ir divas neatkarīgas valstis. (5) Regula attiecas uz pievienošanās partnerībām, kā arī uz Eiropas partnerībām. Tādēļ tas ir jāņem vērā tās pilnā tekstā, IR PIEŅĒMUSI ŠO REGULU. 1. pants Ar šo Padomes Regulu (EK) Nr. 533/2004 groza šādi. 1) Regulas 1. pantu aizstāj ar šādu: „1. pants Eiropas partnerības nodibina attiecībā uz Albāniju, Bosniju un Hercegovinu, Horvātiju, Melnkalni un Serbiju, ieskaitot Kosovu, kā to nosaka Apvienoto Nāciju Organizācijas Drošības padomes 1999. gada 10. jūnija Rezolūcija 1244 (še turpmāk „partneri”). Eiropas partnerības nodrošina satvaru prioritātēm, kas noteiktas partneru atšķirīgo situāciju analīzes rezultātā, uz kurām ir jākoncentrējas, gatavojoties turpmākai integrācijai Eiropas Savienībā, ievērojot Eiropadomes noteiktos kritērijus un progresu, kas panākts, īstenojot stabilizācijas un asociācijas procesu, attiecīgā gadījumā ietverot stabilizācijas un asociācijas nolīgumus, jo īpaši reģionālo sadarbību.” 2) Regulas 1.a pantu aizstāj ar šādu: „1.a pants Saistībā ar stabilizācijas un asociācijas procesu nodibina asociācijas partnerības ar Horvātiju un Bijušo Dienvidslāvijas Maķedonijas Republiku. Asociācijas partnerības nodrošina satvaru prioritātēm, kas noteiktas partneru katras valsts situācijas analīzes rezultātā, uz kurām ir jākoncentrējas, gatavojoties pievienoties, atbilstīgi Eiropadomes noteiktajiem Kopenhāgenas kritērijiem un stabilizācijas un asociācijas procesa īstenošanas gaitai, tostarp Stabilizācijas un asociācijas nolīgumiem, kas noslēgti ar minētajām valstīm[4], un jo īpaši reģionālās sadarbības īstenošanas gaitai.” 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV C , , . lpp. [2] OV C , , . lpp. [3] OV L 86, 24.3.2004., 1. lpp. Regulā grozījumi izdarīti ar Regulu (EK) Nr. 269/2006 (OV L 47, 17.2.2006., 7. lpp.). [4] OV L 84, 20.3.2004., 3. lpp. (OV L 26, 28.1.2005., 3. lpp.).